
Post barbararum gentium di- 
scursus et Europae vastitatem, 
duo in primis sunt a quibus 
recentioris humanitatis initia 
repetimus , et foedus Insubriae 
civitatum , quae ancipili saepe 
fortuna dimicando ab externo- 
rum vi se se fortiter vindica- 
runt, et optimarum artium cu- 

pido, quae poslmodum Italo- 
rum animos pervasit. Quum 
enim restincto iam belli incen- 
dio, quod a Taurinis Alpibus 
ad Venetorum fines exarserat, 
prima civilis sapientiae rudi- 
menta in constituendis urbi- 
bus nostri homines posuissent, 
ita postea praeclara studia ex- 
coluerunt, ut ad omnem ex- 
cellentiam aditus per eos pa- 
tuisse videretur. Qui ardor, 
qui nisus tunc omnium fuit, 
quum principes viri et respu- 
blicae de recuperanda litera- 
rum gloria tanquam de avita 
hereditate inter se contende- 

rent! Cui sane rei magnopere 
profuit diuturnitas pacis , qua 
seculo XIV et XV usque ad 
gallicum motum usa Italia est, 
tum etiam illustrium graeco- 
rum post Emmanuelem Chry- 
soloram in has terras adventus; 
ita nimirum ferente rerum 
cursu , ut qui ignis in Oriente 
tunc primum deficeret, apud 
nos iterum excitaretur. Ma- 
gnum porro ac miserabile spe- 
ctaculum fuit, quum everso 
imperio, incensa patria, mo- 
numenta maiorum suorum vix 
ferro flammisque erepta, iidem 
secum afferrent. Homines gran- 


X 


daevi , extorres, ex Hellesponto 
et Aegaeo mari huc oratum ve- 
niebant, ut quando nihil sibi 
praeter miseram animam cru- 
delitate hostium superesset, at 
saltem in libera regione consi- 
stere et huius coeli spiritu frui 
sibi liceret. Ea igitur aetate io- 
nicae atque alticae literae,quae 
post captam Corinthum, man- 
suefacto victore populo , in La- 
tio et in pleraque Italia diu in 
honore fuerant, Romae, Flo- 
rentiae, Venetiis, Patavii li- 
beraliter exceptae , vel amicis- 
simas olim sedes rursus adi- 
verunt, vel novas invenerunt. 

Tunc graecus sermo , quem 
Barlaamus Calaber et Leon- 
tius ille Thessalus Petrarcam 
et Boccaccium docuerant, Ita- 
lorum opera praesertim excul- 
tus, in Gallos, Germanos, Bri- 
tannos manavit. Tunc adulta 
iam poesi , vernaculus plane 
dicendi candor ac lepos in lu- 
dicris nostrorum narrationibus 
apparuit, et summorum arti- 
ficum ingenia sub Cosmo et 
Laurentio in Mediceis hortis 
propemodum nata, cum anti- 
quorum felicitate certarunt. 
Qui vero ceterarum disciplina- 
rum progressus exinde fuerint, 

nostis, Auditores. Falluntur 
enim si qui putant graeca stu- 
dia ad elegantiam tantummodo 
pertinuisse. Quis namque ad- 
missis semel ingeniis fines aut 
modum statuat? vel quis ne- 
scit omnem doctrinam a Grae- 
cis, optimis non solum dicendi, 
sed et inveniendi auctoribus , 
ita fuisse pertractatam, ut eo- 
rum libri interpretati et lecti, 
uberrimam meditandi mate- 
riam praeberent? Quin et ip- 
sae controversiae de Platone et 
Aristotele inter Gemistum Ple- 
thonem et Georgium Trape- 
zuntium,vivo Bessarione, agi- 

tari coeptae, veriori fortasse 
philosophiae viam muniverunt, 
quam non ita post Cartesius 
e longinquo magis ostendit, 
quam docuit. Nec ultra iam 
progrediar , ne de re tam varia 
et multiplici parum videar di- 
xisse. Ars enim quam celerrime 
tutissimeque propagandae hu- 
manae cogitationis tunc divi- 
nitus inventa, totque in idem 
consentientium populorum co- 
natus tantam ubique commu-* 
talionem fecerunt, quantam 
vix quisquam possit oratione 
complecti. Eo accessit nova or- 
bis terrae pars, nova mortalium 

gens memorabili ausu ultra 
oceanum reperta , mox vero 
maritimum iter ad Indos trans 
Africam a Lusitanis prospere 
tentatum , ex quo Europa in- 
dustria, commerciis, naviga- 
tionibus aucta , eum principa- 
tum tenuit, quem nisi negle- 
ctis ingenii artibus , amplius 
nequeat amittere. 

Hisce eruditionis fructibus 
recolendis instituta haec adi- 
tialis oratio est, quae lite rarum 
nobilitatem auditorum oculis 
proponeret. Quo quidem argu- 
mento haud scio, an aliud iu- 
eundius ad tractandum sit. 

Lacedacmones nolebat Lycur- 
gus iusto proelio cum hostibus 
congredi , nisi Musis fuissent 
operati; Xenocrati vehementer 
auctor erat Plato, ut ne prius 
philosopharetur, quam Gratiis 
litaret: quid ipsi dubitabimus 
orsus a literis capere, quae 
propter commune vinculum et 
Musae et Charites promiscuo 
nomine identidem dictae, ef- 
fectrices humanitatis sunt et 
auspices operum pulcherrimo- 
rum? Gaudent praeterea homi- 
nes locupletes et copiosi quum 
heredes fortunarum suarum 
intuentur, laetantur viri fortes 

si lineamenta virtutis suae in 
liberis agnoscant; nos quo tan- 
dem animo erimus hanc iuven- 
lutem circumspicientes, cui do- 
ctrinarum semina caste ad hanc 
diem servata relinquemus ? 
Non eadem amplius corona sti- 
pamur, quae me quindecim ab 
hinc annis cunctis studiis prae- 
euntem audivit, sed quemad- 
modum cursores in mysticis 
veterum certaminibus facesper 
manus accipiebant, quas aliis 
traderent, sic adolescentes , 
qui nos undique circumstant, 
discendi cupiditatem a priori- 
bus haustam postremis trans- 

mittent. Quorum conspectu s! 
mirifice omnes recreamur, iu- 
cundissimum porro vobis erit 
cogitare, Patres sapientissimi , 
fore ut per ipsos vestri labores 
in augendis disciplinis insumti, 
nunquam intereant. Nihil enim 
erit docte et acute a vobis ex- 
cogitatum , vel feliciter ani- 
madversum, quin ab eisdem 
exceptum, et aliter atque aliter 
post multas aetates expressum, 
ad memoriam pertineat poste- 
ritatis. Sic enim vero docto- 
rum mens superstes corporis 
est, ac vitalis illa. vita efficitur 
animorum, quae per imperio- 

rum vices, per interilus rerum 
et hominum , eadem semper 
propagatur et viget. 

Sed in tanta argumenti va- 
rietate, illius ambitum ia m de- 
finiam, Auditores, ne licentius 
evadetur oratio. Constitui au- 

o 

lem hodierno die de politiori- 
bus artibus disserere, de qui- 
bus nimirum hoc quaeri solet, 
utrum in contentionem dijrni- 
talis cum ceteris veniant. An 
poesis et eloquentia innocui 
lusus ingenii sunt, qui sibi 
melius relinquantur ac negligi 
sine detrimento possint? Nam 
ut mullum eis detraheretur 

nuper effecit temporum con- 
ditio, quum exardescentibus 
gentium odiis , homines in ca- 
stris innutriti, nihil aliud quam 
bellicas utilitates in scientiis 
spectarent, tum etiam phy- 
sices et malheseos incremen- 
tum , quas adeo popularis fa- 
vor sequeretur. Ego quaestio- 
nem sic peragam, Auditores, 
ut demonstrem , si quid uni- 
versae literae ad humanitatem 
conferunt, id praecipue a po- 
litioribus esse repetendum. 

Platonis illud fuit aeternas 
animas ponere, quae coelo diu 
errantes, non antea in corpora 

demitterentur, quam pulchri 
rectique ideas in coetu convi- 
ctuque Deorum hausissent. Nec 
enim easdem uti cetera ex in- 
fimo nasci, sed tanquam pere-r 
grinanles hospitia terrarum in- 
colere, unde emeritis stipendiis 
prius repetant domicilium, si 
invictae a cupiditatibus, hoc 
est immunes a materiae con- 
tagione permanserint. Quam 
animorum peregrinationem ne- 
scio , utrum ipse primus ex- 
cogitaverit , an ex vetustissi- 

D 7 

mis Aegyptiorum anaglvplis in 
Graeciam transtulerit; certe 
haud elegantius poterat divi— 


nam Immani generis originem 
adumbrare , vel praepotentem 
naturae impetum interpretari, 
quo in rectum et pulchrum 
mortales feruntur. Nam quum 
videret hanc esse propriam 
communis naturae notam et 
quasi characterem , splendide 
maluit cnm poetis errare , ac 
mentem alumnam Numinis fa- 
cerej quam utcumque ipsius 
dignitatem obscurare. Qui vero 
potuisset recti conscientiam a 
sensibus, individuam ordinis 
et pulchritudinis formam a di- 
viduis corporibus repetere ? 
Quamquam meum non est di- 

spu lationem ingredi tol dissen- 
tio nliujn philosophorum sen- 
tentiis nobilitatam , sed illud 
potius attingam , eum mo- 
tum inditum humanis menti- 
bus fuisse, ut in hac duplici ap- 
petitione nunquam quiescant. 
Vt autem verum et rectum ra- 
tione quaerimus, sic phantasia, 
quae graece dicitur, uti volu- 
ptaria comes nobis estaltributa, 
qua ad pulchrum duceremur. 
Facultatem aio, Auditores, qua 
tam saepe ludimur , recrea- 
mur, quae non minus in po- 
pulis, quam in singulis homi- 
nibus perspicitur, quae linguis 

creandis praefuit, quae venu- 
statem , quae magnitudinem 
artificum et scriptorum operi- 
bus conciliat. Quod si veri stu- 
dium puras inlelligentias inter- 
dum sequitur ab omni con- 
cretione semotas , alios etiam 
orbes extra hanc rerum uni- 
versitatem sibi quaerit phanta- 
sia , ubi liberius excurrat. Nec 
enim soli Graeci hesperides 
finxerunt et fortunatorum in- 
sulas sub nitidioribus solibus 
positas, sed huiusmodi com- 
menta ubique ferine reperiun- 
tur. Quid igitur? an humanus 
animus hac tanta siderum et 

terrarum specie contentus esse 
non p'otuit, qua commolas «en- 
tes Deos esse credidisse scribit 
Plutarchus? Atqui pulchritu- 
dinem, quam anquirit, neque 
Phidias marmore, neque Apel- 
les coloribus unquam expres- 
sit. Hic iam Platonem deseram, 
et Stoicos atque orientales phi- 
losophos vobis indicabo , qui 
tam inexplebilem instinctum 
in homine mirati , non spem , 
sed desiderium antiquioris sta- 
tus esse dixerunt, unde huma- 
num genus, vel fato aliquo, vel 
culpa , fuerit deiectum. 

Sed quoniam tanta haec vis 

in homine est, iam patet quanti 
momenti artes inde procreatae 
esse debuerint. Eae certe tanti 
ubique fuerunt, ut cum ab- 
originibus omnium regionum 

o o 

ortae videantur. Quis ignorat 
poetas populorum ingenia et 
mores finxisse descriptis vetu- 
stissimis annalibus, in quibus 
religionum origines et prima 
sapientum inventa admirabi- 
litate fabularum obtegerent ? 
Qui locus tam abditus sub se- 
ptentrionibus est, ubi arcanae 
ipsorum narrationes vix dum 
notis characteribus mandatae, 
eruditorum subtilitatem non 

exerceant? Et operae pretium 
foret omnium gentium histo- 
riam, et cursum totius huma- 
nitatis cum poetis sequi , ut 
apud Graecos ab Orphicis car- 
minibus, quae primae adum- 
brationes hymnorum sunt, ad 
Homerum , ad Anacreontem , 
ad Theognidem, ad Aristopha- 
nem , ad Menandrum. Nam 
Latinis comicis exceptis, qui 
loti in Graecis vertendis Ro- 
manorum mores neglexerunt , 
nemo unquam poeta fuit , vel 
epicus vel satyricus , quin ef- 
figiem secuti et gentis suae 
versibus insculpserit. Inde ip- 

sorum fama et popularia stu- 
dia, quibus diu etiam post 
mortem floruerunt, quod vide- 
licet unum quiddam cum sua 
civitate efficerent. Quo circa 
multos audio mirari quid sit, 
quod summi philosophi minus 
crebris sermonibus usurpen- 
tur. Sed falso, quum illi saepe 
aequalibus ignorati vitam tra- 
ducant; contra poetae in ci- 
vium animos se se penitus in- 
sinuent. Quantum vero illud 
est, quod iidem fortia virorum 
facta illustrant, quod linguas 
pro arbitratu fingunt, suasque 
sententias eflicacissima arte 

mentibus defigunt! Vndfe iam 
sequitur alienis inventis popu- 
los uti posse , poematibus non 
posse. 

Tetigisse mihi videor prae- 
cipuum discrimen, quod inter 
phil osophiam ethuiusmodi ar- 
tes intercedit; id tamen melius 
apparet, si diversa humanae 
cogitationis itinera parumper 
attendimus. Atque hic, quaeso^ 
cognoscite , Auditores. Nam si 
poetae propter celerrimos men- 
tis motus divino quasi spiritu 
afllari dicuntur, quanta ex ad- 
verso constantia in veri inve- 
stigatione opus est, sive quod 

hebetior humani intelleclus 
acies sit, quam ut slatim id 
pervideat, sive propter fallen- 
tem rerum nexum , qui vel 
acutissimos praetereat? Fieri 
enim potest, ut in mundi opi- 
ficio quasdam veritates, veluti 
ex naufragio tabulas, arripueri- 
mus, quum interea summum et 
fecundissimum omnium prin- 
cipium nos lateat, a quo sin- 
gula regantur. Ilinc philoso- 
phorum labor, et ancipitia ve- 
ritatum simulacra , non secus 
atque illa Protei , sub cuius 
symbolo instabiles naturae for- 
jnas veteres depinxerunt.Quod 

si demum insperata veritas in 
apricum fuerit prolata , quan- 
tum temporis requiritur, ut in 
illustri posita et cum reliquis 
consociata , certam sedem et 
auctoritatem acquirat? Quam- 
diu ante Galileium Coperni- 
cana lex fuit reperta? Quam 
acriter postea , addam etiam 
quam docte, quam subtiliter 
fuit oppugnata! Quod si dixe- 
rim melius iam exploratis ce- 
teris naturae legibus, eam nunc 
lucem accepisse, qua paullo 
superius caruit, haud mullos 
repugnantes me puto habitu- 
rum. Nemini proplerea mirum 

esse debet, si magni rerum 
repertores aliquando serius in- 
clarescant, eorumque inventa 
ad humanas utilitates parum 
valeant, nisi ab aliis scriptori- 
bus diu multumque fuerint re- 
tractata. Quo autem occultior 
veritas fuerit, qno solertius 
quaesita, eo maiore artium 
concursu opus est, ut in vul- 
gus promanet. Addite iam al- 
tioris philosophiae progressus 
opinionum vices non sequi, 
sed iisdem ut plurimum repu- 
gnare; poetas vero mores in- 
formare, a moribus informari, 
quo populari aura ferantur. 

Ex diclis iam satis constat, 
opinor, quam arctum foedus 
humanarum facultatum sit , 
quae natura diversae, at simul 
conspirantes, aliae ab aliis vim 
et lumen accipiunt. Vnde hoc 
literarum discidium veteribus 
plane ignoratum? Quid poesis, 
eloquentia sine sapientia pos- 
sunt, quid severiora studia, si 
agrestioribus Musis relinquan- 
tur? Ego vero, ut civitates puto 
florere ex consensu rerum plu- 
rimarum , sic doctrinam lau- 
daverim , quae ex elemento- 
rum varietate coalescat. Nec 
est , cur qui vero inquirendo 

vitam impendunt, urbana otia 
leviorum artium aspernentur; 
hae namque , si nihil aliud , 
at impetum ad praeclara , et 
civilem alunt mansuetudinem, 
quam olim induxerunt. « Ef- 
feratos Boeotorum mores , in- 
quit Maximus Tyrius, tybiae 
studium, tybiaeque aptatum 
Pindari carmen mitigavit ; sic 
Tirtaei numeri Spartanos, Ar- 
givos Telesillae modi, Lesbios 
Alcaei cantus excitarunt ». Et 
recte; fingite enim vobis ani- 
mo , Auditores, subito e terra 
enatam, vel ex fugitivis et nau- 
fragis temere coactam mullitu- 

dinem, nec enim civitatem ap- 
pellavero, omnis prorsus inge- 
nuarum artium cultus exper- 
tem. Si tarditas, immo stupor 
est pulchro non commoveri , 
quam immanis ille populus , 
qui ipsius disciplinam omnino 
neglexerit! Ynde laudis cupi- 
do, qua detracta, nulla diu 
mansura respublica potest in- 
tell i<d? An commercio et a^ri- 

O O 

culturae incumbet? Sed hisce 
naviter incubuerunt Carthaei- 

D 

nicnses , quorum tamen plus 
quam inhumana crudelitas ab 
historicis memoratur. An fir- 
mitate in belli periculis prae* 

stabil? Qui in tota antiquitate 
Thracibus bellicosiores, qui in 
obtruncatis hostium capitibus 
sanguinem ebiberent? quid si 
perpacem in consopitis veter- 
no pectoribus illa virtus lan- 
guescat? An demum iustitiam 
et sanctitatem colet, qua prisci 
Romani dicuntur floruisse ? 
Verumtamen illi, quum plura 
alia , tum carmina antiquitus 
habuerunt, quae in honorem 
virorum illustrium in epulis ca- 
nerent, nec vero plane rudem 
ob Graecorum in Italiam mi- 
gralionesRomuli aetatem fuisse 
ostendit Tullius in libris de 

republica. Ita nempe res se ha- 
bet, Auditores; illae ipsae ar- 
tes, quae voluptati, quae or- 
namento sunt, quae sermones 
expoliunt, nobis solatium in so- 
litudinibus et orbitatibus prae- 
bent, quod per eas cum praete- 
ritis vivimus, futuros alloqui- 
mur; illae, inquam, artes adeo 
cum natura humana coniunctae 
sunt, ut eisdem sublatis, hanc 
horrescere et obscurari necesse 
sit. Quid enim si vel paullisper 
corruptus pulchri sensus cer- 
tissimum degeneris populi in- 
dicium praebeat?Quod quidem 
effrenis Romanorum luxus Ne» 

ronianis temporibus ostendit* 
quum videlicet sanitas illa iu- 
dicii desiderari coepta est, qua 
fit, ut modum in omni re ser- 
vando nihil nimium neque iu 
ipsa magnificentia probemus. 
Cuius rei exemplo sunt Athe- 
nienses, quorum urbanitatem 
quum dicimus, argutam populi 
elegantiam intelligirnus, quae 
non minus in vitae munditiis , 
quam in artificibus et scri- 
ptoribus cerneretur. Vt autem 
a Lydia mollitie omnique Per* 
sico fastu esset alienus , duo 
convivia a Platone et Xeno- 
phonte descripta testantur, nec 

minus demonstrabat ipse Athe- 
narum adspectus, quarum adi- 
tus mullo iucundiores , quam 
splendidiores primum intuens 
Dicearchus, Aristotelis auditor, 
vix sibi fici em faciebat, opulen- 
tissimam totius Graeciae ur- 
bem suis se oculis conspicere. 

Tametsi melius quid politio- 
res literae ad humanitatis in- 
crementum possint, ex Euro- 
pae historia post romanam ma- 
gnitudinem perspicitur, qua 
quidem aetate quum mulli le- 
gant de feritate populorum, qui 
Honorio imperante, ex ultimis 
Asiae et Germaniae recessibus 

in has terras impressionem fe- 
cerunt, falso sibi persuadent 
omnes tunc scientiarum stirpes 
inleriisse , quasi ex antiquis 
Atlautidibus iterum fuerint re- 
petendae. Sed ille fremitus bar- 
bararum gentium fuit , tunc 
primum effractis imperii clau- 
stris, ad praedam et ultionem 
decurrentium, quae postea a 
Slilieone ad Tanarum percul- 
sae ac prorsus deletae , aliis 
locum fecerunt, ex quibus una 
1 cum recenliorum linguis, nova 
robustiorque stirps debuit oriri. 
Hunnis igitur, Vandalis, Erulis, 
interfecto. Odoacre, Gothi suc- 

cesserunt, quorum Rex Theo- 
dorictis exquisitissimis artibus 
Byzantii in contubernio Zeno- 
nis imbutus, sic regnavit, ut 
maculam Boetii et Symmachi 
caede susceptam, restitutis le- ' 
gibus, urbibus, agricultura, 
delevisse paene videretur. Atro- 
ciora Longobardorum initia 
propter muliebres proditiones 
et nefariam Alboini, Clefis alio- 
. rumque ducum crudelitatem 
fuere*, sed eae deinceps leges 
ab ipsorum successoribus latae 
sunt , quibus negant alias us- 
quam fuisse aequiores. Illa 
propterea tempestate, si quid 

superioris eruditionis supere- 
rat , id potuit servari , ut ipse 
scriptorum proventus, qui ra- 
rius, densius apparent, abun- 
de declarat Sed sublato Longo- 
bardorum regno, quarto post 
barbaricas irruptiones seculo, 
supervenit Carolus , Alcuini 
discipulus , rebus gestis et co- 
gnomento Magnus , idemque 
lilerarum egregius fautor et 

O D 

vindex, quo tamen extinclo, 
densiores tenebras Italiae per- 
hibent insedisse. Verum , ut 
viros doctos omittam, qui tunc 
in Gallia et Britannia fuerunt, 
quis sibi persuadeat omnes 


prorsus apud nos literas ia- 
cuisse, quum neque unquam 
navigatio quieverit, et incolumi 
Byzantio, vivo Pholio, Anasta- 
sio, complures Italorum reli- 
gionis causa in Orientem se 
conferrent? Eo accedebat in- 
credibilis quaedam piorum ho- 
minum in undique exquirendis 
describendisque antiquitatis 
reliquiis diligentia , eo etiam 
Arabum fervor graeca studia 
aemulantium, ex quibus una 
cum aliis inventis, numerorum 
notae a praedatoria Saraceno- 
rum manu in orientalem Italiae 
oram fuerunt illatae. Ne vero 

singula recenseam, nonne se- 
culo XI nova philosophorum 
familia a Lanfranco et Anselino 
ducta est, a scholarum conten- 
tionibus nominata , epiae ser- 
mone horrida , acumine sub- 
tilis, et multorum ingeniis ce- 
lebrata, diu in Europa viguit 

et etiam nunc vi^et? Hic sub- 
o 

sistam , Auditores, et doctiores 
iam percunctabor, cur scien- 
tiae nullam tunc vim habuerint 
vel ad mores emendandos , vel 
ad odia restinguenda , vel ad 
superstitiones evellendas? Nam 
quam corruptae tunc essent 
hominum sententiae, quae mo- 



XLIV 


rum ferocia, quam impotens 
ubique libido, historia eorum 
temporum docet. Ergone in in- 
genio, quo nihil divinius nobis 
datum est, nullum praesidium 
prosperandis civitatibus fuit ? 
Sed deerat cultus artium ele- 
gantiorum, deerat scriptorum 
facundia , qui disciplinarum 
foetus in lucem proferrent, co- 
loribus vestirent. Tunc sermo 
principis olim terrarum populi 
externis admixtus, suum nito- 
rem amiserat*, in ipsius autem 
interitu hispanicus, gallicus, 
italicuspaullatim coalescebant, 
quos utpote barbarae originis 


Diqilii l; ii 



XLV 


vix. longa dies potuit emollire. 
Hominibus tunc per agros et 
castra degentibus, nulla erat 
doctorumcumpopularibuscon- 
suetudo. Si qui literis se ab- 
derent , iidem subtilitatibus 
dediti , posthabitis veteribus , 
neglecto naturae studio, alta 
et incredibilia quaerebant. In- 
de opinionum portenta, elprae- 
stigiatorum artes , et novis li- 
bidinibus explendis inventae 
doctrinae , ex quibus Europa 
sanguine redundavit. Haec pro- 
fecto omittere non debuerant, 
qui barbariam nuper laudan- 
dam susceperunt, sed potius ex 

casibus hominum innocenlissi- 
morum,cx decretis Pontificum, 
qui pullulantes undique erro- 
res proscriberent, atque ex in- 
felicitate temporum arguere, 
quam perverse, quam exitiose 
tunc homines scientiis uteren- 
tur. Quae si animadvertissent, 
aeterna commemoratione di- 
gnos censuissent Italorum co- 
natus, qui, uti a principio po- 
sueram, dispellendae caliginis 
auctores fuerunt. Ili namque 
admota face lite rarum, opinio- 
num foeditatem, quae tunc es- 
sent, melius demonstrarunt, 
et excitato venustatis sensu di- 

sciplinas disciplinis, quae ante 
fuerant seiunctae, sororio nexu 
devinxerunt. Inde factum est, 
ut humanum ingenium sibi , 
ita dixerim , redditum , suis- 
que facultatibus auctum , tu- 
tius incederet, ex quo flumen 
illud doctrinarum, quod per 
quadringentos annos novis sem- 
per accessionibus crevit. Quod 
si quidpiam in posterum me- 
tuendum est, id potius ab in- 
stabilitate rerum humanarum, 
quam a pertinacia errorum re- 
peterem*, hi namque per elo- 
quentes homines iaclati , ex- 
plosi, vix habent tam expolita 

aetate, quo se diu tueantur. 

Sed de argumento fortasse 
prolixius. Vtinam vero mihi 
contigerit hanc flammam no- 

O 

strorum pectoribus iniicere , 
Ut quum ipsi secum reputave- 
rint qua patria editi sint, eas 
maxime literas velint excolere, 
a quibus proavi tantam sibi lau- 
dem quaesiverunt. Et aemulos 
quidem in ceteris disciplinis 
ubique invenimus, sed haec 
opinio adhuc manet in animis 
gentium exterarum, acrius de 
pulchro iudicium adeo Italo- 
rum proprium esse, ut multae 
artes sub alio coelo pari felici- 

tate tractari nequiverint. Hanc 
autem Subalpini homines con- 
firmabunt, si poesin et eloquen- 
tiam non iam in vanitate verbo- 
rum, sed in veritate et altitudine 
sententiarum positam putent , 
vestigia Graecorum secuti, qui 
ab Homericis temporibus us- 
que ad Marci Aurelii aetatem, 
nunquam non sui , varii, sub- 
tiliter copiosi, et in ipso litera- 
rum interitu argutae suavitatis 
haud expertes , quidquid ad 
humanam pertinet dignitatem 
scriptis complexi sunt. Nos , 
credo, aliquando pudebit, le- 
ctissimis exemplaribus relictis, 

inveniendi normam ab iis pe- 
tiisse , quorum maiores omne 
pulchritudinis lumen in his ter- 
ris extinxerunt. Hi pedestri 
stilo tragoediam commaculare, 
foeda omnia in scenis exponere, 
comicam festivitatem in moe- 
stiliam vertere, atque antiquos 
demum accusare , qui huius- 
modi artis dedecora a civium 
oculis abesse voluerunt. Non ila 
illustriores Itali, non ita Vin- 
cenlius Montius , vir plane sin- 
gularis, nobis nuper ereptus, 
qui, quum multa divinitus scri- 
psisset, nihil praestantius se 
facturum arbitratus est, quam 

si poetarum principe italicis 
numeris donato, ad illius imi- 
tationem aequalium et poste- 
rorum studia excitaret. Quid 
porro deest Subalpinorum in- 
geniis, quam ut viam a supe- 
rioribus commonstratam insi- 
stant? Sic enim vero et sibi et 
patriae erunt ornamento, qua 
aetate Carolus Felix Rex, in 
cultores bonarum artium ma- 
gnificus, quanti omnigenas do- 
ctrinas faceret vel ipso delectu 
ostendit virorum amplissimo- 
rum, quos ad seculi sui decus 
in universa ditione eisdem vo- 
luit praeesse. 

Terras esse aiunt in ultimo 
oceano ad austrum positas , 
quae pulcherrimae situ, ea in- 
super coeli temperie fruantur, 
qua nihil usquam sit beatius. 
Ibi enim gignentia et fruges 
sine ulla hominum procuratio- 
ne oriri , non ardoribus agros 
exuri , non frigoribus (lumiua 

concrescere ; eos autem esse 
gentis mores , ut quum perhu- 
mana sitmaximeque hospitalis, 
in summa tamen vitae simpli- 
citate adventitiis copiis et ma- 
ritimis invectionibus minime 
utatur. Multa complures ad- 
dunt haud plane iis dissimi- 
lia, quae de fabulosa Hesperia 
Graecorum antiquissimi , de 
insulis Africae adiacenlibus 
Arabes primum earum inven- 
tores, deinde vero Lusitanus 
Camoensius literis prodide- 
runt. Quae quidem nescio, an 
adeo vera sint, ut nihil eis- 
dem detrahat vel mentiendi li- 

centia, yel longinquarum re- 
rum studium , quod in Ctesia 
veteres, in Marco illo Veneto, 
qui Italorum primus Indorum 
et Sinarum urbes peragravit, 
recentiores agnoscere sibi visi 
sunt. Verum quum vix credi- 
bilia de illius aeris lenitate ac 
telluris fertilitate a plcrisquc 
memorentur, nihil tamen de 
incolarum cultu accepimus, ut 
inde iam quid praecipue di- 
scriminis inter illas regiones et 
nostras intersit, queat iutelligi* 
Nam quum suas opes ibi effu- 
derit natura, ingenium contra, 
efficacissimum omnium princi- 

pium , Europaeis indidit, quo 
cl sibi negata procul arcesse- 
rent, et procreatis artium vi- 
ribus , alia ex aliis exprome- 
rent. Ilinc Europa, quae multis 
locorum opportunitatibus, me- 
tallis, (luminibus, animantium 
et fructuum proventu, vel Asiae 
vel Africae esset inferior, adeo 
industria potuit, utbeata rerum 
affluentia easdem nunc facile 
exsuperet, quum autem disiun- 
ctissimas terras mari devinctas 
teneat, nihil uspiam tam dissi- 
tum aut abditum sit, quin com- 
merciis et navigationibus quae- 
situm, ad vitae utilitates con- 

vertat. Ad id autem quantum 
valuisse putabimus tot populo- 
rum necessitudinem , quam 
communes literae , communia 
studia aluerunt, unde iit, ut 
in tam diversis linguis, in tam 
repentinis bellis, una omnibus 
mens sit, omniumque vires 
unum ferme corpus efficiant? 
Praeclara sane consensio, Au- 
ditores, quando nulla iam urbs 
urbi debet invidere , sed una- 
quaeque id potius eniti, ut in 
commodorum permutatione , 
non minus quam ceterae con- 
tulisse videatur! 

Sed ex huiusmodi coniun- 

ctione et quasi contactu popu- 
lorum satis apparet quae laus- 
imperantium sit , qui egregia» 
artes fovendo suaeque regionis 
mores expoliendo, non solum 
obnoxios, sed etiam alienos be- 
neficio sibi devinciant. Quod 
si Gelo ille Syracusanus a 
Polybio iure laudatur , quod , 
humanis victimisCarthaginien- 
sibus foedere interdictis, Si- 
culam vel potius Graecam hu- 
manitatem in barbariam pro- 
pagaverit, quam apte id potest 
ad Europae Reges transferri, 
quorum consilia haud exiguis 
contenta finibus, ad universo» 

promanent! Quid aliud hoc 
omnium gentium incremen- 
tum est, nisi quiddam omnino 
varium, in quo Itali, Galli, 
Britanni suas sic vindicant 
partes, ut tamen non unius 
vel alterius proprium sit, sed 
multorum ? Itaque nemo post 
quatuor secula vel civili sa- 
pientia in moderanda republi- 
ca , vel in re militari aut na- 
vali disciplina excelluit , quin 
ipsius instituta passim usur- 
pata, aliis atque aliis crescen- 
di causam praebuerint. Quae 
quum ita sint, quis neget pul- 
cherrimam rem adgredi qui 

Regum facta in illustri ponere 
instituat? Aut cur ego manda- 
tum mihi ex. tempore dicendi 
munus defugerem, etsi appri- 
me intelligo haud veniae Io- 
cum esse , si quis iuveniliter 
magis quam sapienter in hu- 
iusmodi argumento versetur ? 
At praeterquam quod pietati 
ergapublicumparentemdeesse 
nefas arbitrabar, ea quoque 
subibat cogitatio, nunquam in 
his parietibus desideratam su- 
periorum vocem fuisse , qui 
Principum Natalia quotannis 
celebrare n t.Hic enim tanquam 
conventus totius Subalpinae 

gentis fuit, ubi si quid fortiter 
fuisset in bello gestum, si quid 
graviter in pace consultum, ab 
eruditis hominibus id maiores 
audirent, ac domi postea una 
cum celeris patriis facinori- 
bus , liberis et coniugibus nar- 
rarent. 

Atque id eo libentius per- 
agam, quod res mihi memoria 
sunt repetendae , haud sane a 
nostris studiis alienae. Quis ve- 
strum est, quin Ioanncm Bec- 
cariam , physicorum sui tem- 
poris in Italia post Boscovi- 
chium facile principem , aut 
ipse noverit, aut aliquid de eo 

ab aliis percunclando legendo- 
que acceperit? Qui quum esset 
solertissimus naturae investi- 
gator, coelestis ignis doctrinam 
cum antiquis Etruscis, uti non- 
nullis placet, sepultam, mul- 
tisque post seculis a Franklinio 
renovatam, sic excoluit, ut eam 
maxime perfecisse videretur. 
Qui autem acumine valeret 
plurimum, et pro incredibili 
quadam corporis firmitate nul- 
lum in inquirenda veritate la- 
borem aut periculum detrecta- 
ret, id etiam habuit, ut ro- 
manae facundiae nitorem scito 
ore referret , ac penitissimos 

Virgilii et Aligherii sensus unus 
omnium commode posset ex- 
plicare. Quam multa de eo 
narrabat magnus Calusius ! 

n 

Quam crebro et quanta cum 
voluptate illam oculorum vim 
et senescentis iam vultus au- 
ctoritatem verbis solebat expri- 
mere ! In cuius laudibus id 
minime puto praetereundum, 
quod virorum coetum, unde 
orsus cepit Taurinensis, uti vo- 
cant, Academia, primus duxit, 
licet ab eisdem postea nescio 
quo ostracismo multatus, non 
secus atque Hercules Graeco- 
rum , quem ob nimia imperia 

Argonautae dicuntur in litore 
destituisse. Is igitur, superiore 
seculo, a Carolo III meridia- 
num urbis gradum metiri ius- 
sus, rem ita peregit, ut nihil 
perfectius a diligentissimo pos- 
set exspectari. Quod quidem 
alius recentioris operis initium 
fuit. Nam quum nuper meri- 
dianus itidem arcus a Carnis 
ad Venetos fuisset demensus , 
id sedulo Germanorum Impe- 
rator et Galliae Rex apud Vi- 
ctorium Emmanuelem, Regis 
fratrem, egerunt, ut ipsius vo- 
luntate per Subalpinorum fi- 
nes ad Gallos Allobroges eun- 

dem deducere sibi liceret. 
Quorum desiderio libenter an- 
nuit ille Rex , additis machi- 
natoribus operum bellicorum 
et viro mathematico ordinis no- 
stri longe clarissimo, qui com- 
munem cumGallis et Germanis 
operam navaret. Id paullo ante 
a fratre provisum, vix dum 
suscepto regno , perficiendum 
curavit Carolvs Felix, nullis 
magnificis sumtibus omissis, 
qui ad expeditiorem operis 
rationem spectarent. Arduum 
sane molimen, quum in sum- 
mis Alpibus stataria signa ad- 
versus irruentes undique tem- 

pestates essent figenda, eden- 
dique ex composito ignes sic, 
ut per concubiam et nubilam 
noctem nullus error inluenti- 
bus subesset! Quem vero non 
deterruissent tot itinera per ab-, 
rupta montium et glaciales so- 
litudines, ubi ne vivum qui- 
dem cespitem , aut levissima 
caprearum vestigia offendas? 
Atqui id parum erat, si tot subti- 
les investigationes attendimus, 
quas provectior iam coeli di- 
sciplina requirit, sive ad arca- 
nam telluris vim pertineant, 
qua ferreum stilum notandis 
temporum et locorum inter-* 

■vallis adhibitum, varie omnino 
affici necesse est, sive ad recur- 
rentium numerorum anfractus 
et quasi latebras, ex quibus 
astrorum silus eruitur. Eo ac- 
cedebat erudita quaedam nec 
obscura per Europam exspe- 
ctatio , quum pulcherrimos 
doctrinae fructus inde sibi 
quisque polliceretur. At quam 
scienter, quam naviter ad exi- 
tum perducta res fuerit, no- 
stis, Auditores, neque vos fallit 
quantum propterea decus Sub- 
alpinis literis obvenerit. Ipse 
equidem vehementer gaudeo 
praestanlissimum Collegam in- 

tuens, quem, evulgata totius 
operis descriptione, Parisiacus 
doctorum conventus, una cum 
Insubre viro laborum consor- 
te , amplissimo praeconio et 
praemio donandum censuit. 
Quae sane honoris significatio 
eo illustrior videbitur, quod 
Galli homines, peracuta gens, 
quum sui in omnibus iudicii , 
tum vero acriores quam ceteri 
alienae industriae aestimatores 
habentur. 

Quod si tanta laus nostro- 
rum laboribus est tribuenda , 
iam patet quanta praedicatione 
dignus Rex sit, qui perdifficile 

inceptum summa foverit libera- 
litate. Provolat quippe animus 
ad infinitas propemodum uti- 
litates, quae inde in nauticam 
rem ac telluris notitiam mana- 
bunt. Iam si totus ille coeli 
tractus, qui ab Adriatico mari 
ad extremos Armoricos proten- 
ditur, ita demum descriptus 
est, ut ipsius spatia totidem 
terrestribus punctis apprime 
respondeant, si Cassiniana de- 
lineatio potentissimi Galliae 
Regis auspiciis suscepta, ulti- 
mam , paene dixerim , nunc 
manum accepit, id magna ex 
parte Carolo Felici erit refe- 

rendum. Priscorum Romano- 
rum fuit omnem Graecorum 
de sideribus disputationem 
uti plane otiosam traducere; 
quapropter in ipsostatim initio 
Tulliani libri de republica, 
Manilium Laelius urbane per- 
stringit, qui de iis quaereret 
curiosius. Sed falso; si enim, 
ut ibidem ponit Philus, mor- 
talium domicilium non parie- 
tibus aut regionum finibus ter- 

o 

minatur, sed haec rerum uni- 
versitas est, qua cingimur: si 
vel inviti rapimur ad sempi- 
ternos globos intuendos , quos 
tanquam animarum sedes Afri- 

cano commonstrat Paullus in 
Somnio Scipionis , quid pul- 
chrius quam eorum causas et 
rationem tenere? Quae vero, 
ut alia omittam , certa itinera 
per arenosam planitiem , aut 
quae maritimae expeditiones 
sine huius artis subtilitate pos- 
sunt intelligi? Ponite vobis pa- 
rumper ante oculos divinum 
hominem Columbum , invisas 
ad eam diem terras per im- 
mensum oceanum quaeren- 
tem, quum neque avium vola- 
tus, neque ventorum anhelitus 
proximi continentis spem fa- 
cerent. Quid aliud saeviente 

mari, vociferante remige, ip- 
sum potuit confirmare , nisi 
Amalphitanae acus deflexus, et 
stellarum positus, quem ut illis 
temporibus perspectum habe- 
ret? Et certe, uti classiario im- 
perat navarchus, sic isti praeest 
astrorum scientia, lustrato de- 
scriptoque coelo, ad quod suos 
dirigat cursus. Quid navalis 
rei progressus a Phoenicum , 
Graecorum et Arabum obser- 
vationibus, ad Galileium , ad 
Neutonum, vel ad hanc nostram 
denique aetatem opus est re- 
ferre ? Quod nobile unquam 
inventum fuit ex interiore ma- 

thesi, quo illa non profecerit? 
Nec usquam fortasse magis 
humani ingenii vis enituit , 
quam in doctrinis ad nauticos 
usus pertinentibus ; quarum 
duae praecipuae et maximae, 
quae in aestimandis lunae mo- 
tuum inaequalitatibus , et in 
definienda telluris figura con- 
sistunt, ita nuperrime fuerunt 
pertractatae , ut plura inve- 
niendi laus praerepta posteris 
videatur. 

Sed ego sane mullus , qui 
in pervulgata re tam prolixam 
orationem expromserim. Quin 
potius ad praeclarum opus de- 

venio, a Sardiniae floribus in* 
scriptum, quod non ita pridem 
a Rege imperatum, nec dum 
absolutum , iam ad hominum 
famam et doctorum existima- 
tionem profluxit? Quo in com- 
memorando video vos com- 
moveri , Patres sapienlissimi , 
benevolentia et studio erga 
alterum Collegam, quem solers 
in rebus naturalibus diligentia 
non minus quam iuvenilis ve- 
recundia commendat. Ille, ille 
est, qui per siticulosa et ma- 
xime insalubria Sardiniae loca, 
per recessus et iuga montium, 
ignotas fere ad id tempus co- 

pias quaesivit. Noverat autem 
Rex quantum herbaria res , 
tlivino Theophrasti eloquio 
apud Graecos nobilitata , po- 
pulis esset profutura. Et revera 
quum non omnes omnibus stir- 
pes impertiverit Numinis pro- 
videntia, sed easdem per ter- 
rarum magnitudinem longe la- 
teque disseverit, ut aliis essent 
alimento , aliis voluptati , iam 
planum fit quanti intersit plu- 
rimas nosse, quo peregrinis et 
alienis perinde ac vernaculis 
et propriis uti possimus. Nec 
mirum, si oleam, quercum et 
populum, honestandis pugilum 

certaminibus ex Hyperboreis 
et Acheronte , uti fabulatur 
Pindarus, in Graeciam illatas, 
maximis Herculis sui beneficiis 
veteres adnumerarent. Quae 
namque regionis pulchritudo 
sine arborum cultu potest ex- 
cogitari? Qui antiquioris Grae- 
ciae, qui Italiae squalor esse 
debuit , antequam importatis 
undique propaginibus , hac 
tanta nemorum varietate fron- 
desceret? Sed quid dico Ita- 
liam , si tota Europa externis 
opibus renidet? Quot Indica 
plantarum portenta, vel pro- 
ceritate, vel fornicato palen- 

tique ambitu conspicua, nostris 
in hortis adolescunt ! Quam- 
quam non tam luxuriantes qua- 
rumdam formas vellem specta- 
ri, quam obscuriores alias hu- 
mique repentes, quarum usum 
recentior aetas ostendit. Quis 
nescit vicinam Galbani, amis- 
sis coloniis, premente hoste ac 
necessitudine rerum omnium, 
non solum subsidia vitae, sed 
et transmarinos sapores et co- 
lores ab eisdem hausisse? Quid 
loquar de Americanis tuberi- 
bus, quorum ope exercitus 
aluit, arctissimas obsidiones to- 
leravit? Quae si in primis me- 

moratu digna videntur, haud 
tamen silentio praetermitten- 
dos puto tot frutices proavis 
inauditos , qui vel Coae arti et 
vitae elegantiae inserviunt, vel 
ferrea tenacitate lapidibus im- 
pacti , maritimas oras a flucti- 
bus tuentur, vel demum insi- 
tam soli vim et ruris iucundi- 
tatem adaugent. Hoc etenim 
verissime potest confirmari , 
nulla alia in re ardentiora do- 
ctorum studia post triginta et 
amplius annos fuisse , quam in 
plantarum historia, novis quo- 
tidie institutis per remotissi- 
mas plagas et ferocissimas gen- 

tes itineribus , locupletanda. 

Tametsi permultae adhuc 
supererant causae , cur Rex 
nobilissimam disciplinam in 
Sardinia praesertim vellet ex- 
citare, quae nudata arboribus, 
pabulo, plerisque nunc prae- 
sidiis destituitur, quibus an- 
tiquitus floruit. Ac neminem 
illuc puto appulisse, quem 
statim non commoverit loco- 
rum adspectus, ubi in summa 
profluentium aquarum penu- 
ria, non herbescentis humi viri- 
ditas, non querceta, non salicta 
viatorem recreant, sed nescio 
quae vastitatis species per to- 
fi 

tam regionem diffunditur. Quis 
vero sibi persuadeat naturam 
novercali parsimonia silvarum 
opacitatem Sardis invidisse , 
cuius adeo sub ferventi coelo 
egerent ? Sed enim barbaro- 
rum ferrum, qui per varios 
belli casus insulam post Ro- 
manos tenuerant, oleta saltus- 
que excidit , ne victis et pa- 
lantibus perfugio, victoribus 
impedimento essent; idque in- 
commodum ob praeteritarum 
legum vitium, et Scythicam per 
alienos fines pascendi pecoris 
consuetudinem, ad haec us- 
que tempora manavit. Inde rara 

admodum aedificiorum mate- 
ries, rarae in agris casae, et, 
sub imminenti sole exhausta 
passim aratorum corpora, ve- 
grandi macie torrida , quae 
diurnum laborem et aeris gra- 
vitatem testantur. Quanti pro- 
ptcrea momenti plantarum pro- 
pagatio in eo regno futura sit, 
haud multis attinet demon- 
strare , quum , si nihil aliud , 
at nemorosi montium vertices, 
et quercuum atque alnorum 
robora saxeis crepidinibus ad- 
nata, fluminum lapsus coer+ 
ceant, ne se liberius in stagna’ 
et paludes effundant. Sed hu- 

iusmodi provinciam ita in se 
recepit Rex, ut nihil ad lau- 
dem fieri posset elegantius. 
Nam quum intelligeret , quae 
ab invitis et reluctantibus fiant, 
cito dilabi ; quae contra a vo- 
lentibus , diutissime servari , 
egregium sibi fore statuit, si 
nulla adhibita imperii vi , et 
suadendo magis quam cogendo 
rem perficeret. Itaque sublatis 
iam sanioris agriculturae im- 
pedimentis, hortensiorum cu- 
ram in principe urbe promovit, 
mox perpetuas vias consituris 
ornavit, quae incolarum oculos 
allicerent. Hisce adiecit patria- 

rum stirpium studium , quo 
Sardi homines infinitam ea- 
rum varietatem , Corsicis , Si- 
culis, Africanis originibus per- 
mixtam, melius edocerentur. 
Quae quum tanta sit , quanta 
vix in feracioribus locis con- 
spicitur, incredibile dictu fue- 
rit quam multos ipsarum ex- 
colendarum cupido incesserit. 
Hinc viridaria et suburbana 
multarum deliciarum a bea- 
tioribus nuper extructa, quae, 
uti nobis saepe auditum est, 
tepidariis, lacubus, diaetis, ce- 
teroque cultu cum Italicis con- 
tendunt. Et quoniam exem- 

pium in omnibus valet plu- 
rimum , iam licet coniicere 
quanta ipsius vis apud Sardos 
futura sit, qui rerum suarum 
studiosissimi, neque hisce ur- 
bis et urbanitatis desideriis 
distenti , quaestuosis ruris vo- 
luptatibus in primis indulgent. 
Et dubitabimus, quin Sardinia 
pristina fecunditate a veteribus 
laudata iterum niteat, ibique 
diu mansura sit Regis fama , 
quo imperante , reviviscere vi- 
sa est? Binas equas albo colore 
et pulchritudine insignes, Ve- 
netorum gentem in Diomedis 
honorem quotannis mactare 

solitam fuisse, auctor est Stra- 
bo, credo quod equitandi ar- 
tem ab ipso didicisset; at quan- 
to maius erit Caroli Felicis in 
Sardos beneficium , a quo ve- 
getiorem nitidioremque insu- 
lam acceperint ? 

Carptim haec attigi, Audi- 
tores; iam enim ad leviores ar- 
tes suo quodam flexu mea de- 
currit oratio. Nam quum hanc 
iuventutem severioribus do- 
ctrinae studiis excultam in- 
tueor, altera illa recursat cogi- 
tationi, quae in pulchri imita- 
tione versatur, quamque Rex 
omni ratione fovendam putavit. 

Quid autem gloriae stimuli in 
ipsius animis possint , proposi- 
tum modo inceniorum certa- 
men ostendit, quo in certa- 
mine idem statuarius, qui Or- 
pheum sub Mercurii forma , 
duobus ab hinc annis, mollis- 
sime exsculpserat, Priamum ad 
Achillis pedes sic effinxit, ut 
omnem illum senis moerorem, 
quem in Homero legimus, ocu- 
lis subiiceret. Nec segniores 
se praebuerunt Vitruvianae di- 
sciplinae alumni in diagram- 
matis aedium Deorum ac Dea- 
rum, quas vel corinthia gra- 
cilitate , vel dorica maieslale 

veteres donabant. Fuerunt e- 
tiam qui Theocriteas scenas et 
topiaria opera cum lucis, pisci- 
nis et euripis repraesentarent, 
quae Ludius Elota omnium pri- 
mus in parietibus Romae di- 
citur depinxisse , cuique adeo 
argutias et facetissimos pictu- 
rae sales Plinius attribuit. Qui- 
bus visis, quisque animo au- 
gurabatur fore , ut perdiu in- 
termortuae apud nos artes a- 
liquando reviviscerent. Quid 
namque in reliqua laude no- 
strorum ingeniis defuit? An ex- 
pressa scribendi vis? At quae 
expressior, quam illa Alferii? 

An insignis quaedam doctrinae 
varietas, an in vero persequen- 
do studium ? At quis plura et 
magis inter se dissita comple- 
xus est, quam Calusius; qui 
porro acrius in mathesi et in 
naturae inquisitione viderunt , 
quam docti illi, quorum proven- 
tus memoria patrum inclaruit? 
Si igitur aliis in rebus , iisque 
praestantissimis , multis pares 
fuimus, atque hac una pin- 
gendi sculpendique venustate 
a plerisque Italorum supera- 
mur, necesse est incitamenta 
nobis defuisse , quibus de- 
tractis, nulli unquam nobiles 

Artifices exstiterunt. Nam quum 
principes artes suis ipsae viri- 
bus , suoque , ita dixerim , af- 
flatu regantur, leviores ex ad- 
verso, veluti flexuosae quae- 
dam arbores , quae firmiorum 
proceritatibus adhaerent, alie- 
na praesidia desiderant. Ac 
nemo magnus poeta fuit ab 
Homero ad Torquatum , ne la- 
tino quidem epico excepto , 
quem noli iam carminis ele- 
gantia serius Augusto conci- 
liavit , quin plus naturae feli- 
citati, quam fortunae debuerit. 
Longe liberior ac paene agre- 
stior philosophorum ratio est, 

qui multarum rerum securi , 
quae plerosque habent sollici- 
tos, iratis saepe Diis, uti Simo- 
nides ille Xenophonteus , ruri 
fruunlur, ab iis repudiati et 
eiecti , quorum patriam scri- 
ptis honestarunt. At quam di- 
verse de pictoribus et statuariis 
sentiendum est, quos nemo ser- 
mone usurpaverit, quin statim 
Periclis et Mediceorum sub- 
eat recordatio! Atque ut prae- 
teream eorum ingenium in ur- 
bium celebritatibus expoliri ac 
praemiorum spe maxime ex- 
citari, quis non videt quam ac- 
curate instituendi sint , ut in 

perdifficili arte nihil probent, 

, nisi sincerum? Magno quippe 
in errore versaretur, si quis ad 
certam normam et mathemati- 
corum numeros eandem vellet 
redigere , quum potius totum 
id, quod in Glyconis aut Apol- 
lodori signis divinum dicimus, 
quiddam plane reconditum sit, 
quod nemo unquam apte ver- 
bis definiat. Quanta idcirco, et 
quam subtilis et varia doctrina 
in illis requiritur ! Mitto histo- 
riam , mitto Graecorum sym- 
bola, quae verissima quaedam 
pictura antiquioris sapientiae 
sunt; at quanti refert optimo- 

rum lectioni mature eosdem 
assuescere , sive ad hauriendos 
poetarum spiritus, sive ut ali- 
quid ex arte in artem transfe- 
rant, ad eum fere modum, quo 
Vrbinas Apuleianam narratio- 
nem in convivio Deorum de- 
pinxit! Vnde intelligilur , cur 
Pleias praestantissimorum ar- 
tificum magnos Principes sub- 
sequatur, apud quos in honore 
fuerunt; horum autem aetatem 
sua luce sic illustraverint, ut 
nihil sit ad memorandum iu- 
cundius. Hanc nempe vicem 
referunt literae et artes , quas 
idcirco memoriae filias poetae 

dixerunt, quod populorum et 
Regum benefacta immortali- 
tate rependunt. 

Ne tamen putetis me per om- 
nia iturum, quae Rex bonarum 
artium causa providenter in- 
stituit. Scilole nunquam tam 
ampla ornamenta proposita no- 
stris adolescentibus fuisse, eis- 
que ad omnem elegantiam fin- 
gendis talem virum Romae esse 
delectum , in quo , ut multa 
prorsus eximia , sic etiam mi- 
tem illam Laelii sapientiam, 
libenter laudaverim. Qua vero 
felicitate idem usus sit in Tu- 
sculani reliquiis eruendis, Re- 

• giae aedes ad Alladium iit 
Salassis positae, abunde osten- 
dunt. Ibi enim in Chalcidico 
pergrande Augusti simulacrum 
nuper egestum , cum hasta 
et paludamento conspicitur ; 
ad laevam autem sedentis Ti- 
berii effigies , in cuius vultu 
abstrusam illam naturam a Ta- 
cito penitus expressam , facile 
agnoscas. Libellum manu tenet 
imperator, veluti ad alloquen- 
tem conversus , non sine molli 
digitorum gesticulatione, quam 
tangit Svetonius , et quum flo- 
rente adhuc corpore sit, haud 
tamen longissime a senectute 

videtur abesse. Hoc signum , 
vivo Tiberio , a Tusculanorum 
Senatu locatum fuisse , atque 
adeo ad nondum defenerem 
aetatem pertinere , credibile 
admodum fit; quis enim, sub- 
lato imperii metu , Augusti 
privigno statuam posuisset ? 
Sunt praeterea duorum muni- 
cipum simulacra , satis ampla, 
corrugata et prolixa veste, vultu 
senili; sunt et muliebres ima* 
gines, ex quibus illa Rutiliae 
matronae, capite velato ad se- 
veritatem moris antiqui; nec 
inde procul puer exstat e mar- 
more , apri catulum ulnis ar- 

ctissime constringens, mira pul- 
chritudine. Haec monumenta, 
nescio quam romanam ampli- 
tudinem Regiis aedibus infe- 
runt, quas idcirco excultiores 
hospites invisunt studiosissime, 
Regem mirati , qui neque ru- 
sticis otiis , in tanta regionis 
suburbanitate , hanc veterum 
elegantiam voluerit deesse. 

Vix dici potest, Auditores, 
quantam ubique gratiam istius- 
modi in promovendis bonis ar- 
tibus munificentia, Regi con- 
ciliaverit. Nam quum praeclara 
quaevis studia mansuetudinem 
fovent animorum, tum ea prae* 

sertim, quae ad pulchrum per- 
tinent, ut qui in his plurimum 
sit, humanissimus habeatur. Et 
huius quidem rei fructum per- 
cepit Rex, quum Neapoli , 
Romae , Mutinae , Mediolani 
ageret , nuperrime vero in 
itinere ad Orobios instituto. 
Est ibi Verbanus lacus, eorum 
qui Galliam alluunt Cisalpi- 
nam , post Benacum sane pul- 
cherrimus. Duae autem insulae 
haud longe a Palantio oppido 
e mediis aquis erumpunt, quae 
sororia quadam vicinitate ac 
similitudine inter se coniun- 
ctae, a Borromaeorum gente. 

in cuius ditione sunt, nomen 
accipiunt. Ac nescio , an aliae 
iucundiores ad visendum sint, 
«juum altera perpetuo virens, 
stirpes ferat omnium terrarum; 
altera salientibus, hortis, spe- 
cubus manu excavatis, tabulis, 
signis instructa atque ornata, 
eam speciem praebeat, ut di- 
vina quasi virgula enata videa- 
tur. At ubi Aronam primum , 
deinde ad insularum maximam 
diversatum venit Rex, qui un- 
dique concursus fiebat! Quae 
gratulationes illi habebantur! 
Nec enim solum oppidanorum 
multitudo ab Intratio , Suna , 

Licinii foro aliisque campestri- 
bus locis eo convenerat, sed 
montani homines iam antea rei 
fama permoti , ex Helvetiorum 
et Lepontiorum finibus con- 
fluxerant, qui dissona lingua, 
consono clamore Regem sa- 
lutabant. Vt autem, advespe- 
rascente iam die , nocturnis 
ubique facibus lacus coepit 
collucere , laetissimum om- 
nium spectaculum editum est: 
naves ad pompam instratae di- 
spersim , conferlim , huc illuc 
discurrebant , simulacra pu- 
gnarum inibant; tunc victi eva- 
dere , victores instare , inte- 

rea symphoniacorum globi pei* 
oram dispositi , varios concen- 
tus efficere. Biduo stipatus cun- 
ctorum studiis, in hospitio do- 
mus clarissimae una cum Regia 
coniuge fuit Rex, quoad ro- 
gatu arcessituque populorum 
ad Gaudianos discessit. Est in 
eorum confinio alter lacus, 
Cusius a Romanis dictus , mo- 
dicae magnitudinis et summae 
item amoenitatis , sed diverso 
plane adspectu. Nam quum 
Verbanus ad multam lonjritu- 
dinem pateat , hic contra cir- 
cumsidentibus undique mon- 
tibus in orbem concluditur. 

Scopulus ab imo lacu in pla- 
nitiem attollitur , olim arx , 
nunc aedificiis contectus , et 
perantiqui fani religione in pri- 
mis nobilis, quod Iulio, viro 
sanctissimo , eae gentes dedi- 
caverunt. At simul vexillariam 
navem conscendit Rex, lyntres, 
scaphae, lembi vario colore 
distincti , eum comitabantur , 
nihil ut iucundius eo excursu 
esset, nihil quo melius verna- 
cula illorum hominum festivi- 
tas posset ostendi. Quum paullo 
post eadem illa loca succede- 
rem, euntium, redeuntium tur- 
mae passim occurrebant ; Rex 

in omnium ore ferebatur, tituli 
per compita grandibus literis 
erant inscripti, qui singularem 
ipsius in universos comitatem 
testarentur. Sed infinitus es- 
sem , si vellem singula perse- 
qui; hoc unum confirmabo, in- 
star triumphi illud iter fuisse, 
quod Rex ab Insubrum finibus 
ad Novariam * ad Vercellas , 
ad Taurinum , frequentissimis 
ubique omnium civium ordi- 
nibus , peregit. 

Quae quum ita sint, cur 
Regi vehementer non gratula- 
bimur, cui, quod optimis non- 
nunquam Principibus defuit, 

ut summas populorum testifi- 
cationes haberent, cumulatis- 
sime contigerit ? Atque id eo 
magis , quod praesens aetas , 
nescio quo commota felicitatis 
desiderio, et solerliora consilia, 
et ornatiorem quam antea pa- 
cem requirit, sive is adhuc 
stimulus ex praeieritis conver- 
sionibus remanserit , sive hoc 
demum crescentibus artibus 
tribuendum sit, quae huma- 
nam vitam in dies adaugent. 
Sed tu , o Rex , excitatis mo- 
numentis, communitis viis, ex- 
structo navali, barbaris insigni 
clade multatis , aperte osten- 

disli, te velle seculo satisfa- 
cere , et spem futurarum re- 
rum relinquere. Perge porro 
inceptis insistere ; ex te nam- 
que discent aequales, non tam 
generosum esse regni neces- 
situdines dissimulare , quam 
easdem , uti facis , explere. Sic 
multa a maioribus inchoata 
perficies , gratiorque tui me- 
moria ad posteros perveniet, 
quos videaris immortali cogi- 
tatione fuisse complexus. 

